อาการของมะเร็งไตแบ่งได้เป็น ๔ ระยะคือได้แก่อะไรบ้าง
ระยะที่ ๑ มีขนาดก้อนน้อยกว่า ๗ เซนติเมตร อยู่เฉพาะในไต ไม่ลุกลามไปส่วนอื่น 

ระยะที่ ๒ ก้อนมีขนาดมากกว่า ๗ เซนติเมตร ยังอยู่เฉพาะในไต 

ระยะที่ ๓ มีการลุกลามไปที่หลอดเลือดดำ หรือกระจายไปที่ต่อมน้ำเหลืองที่อยู่ใกล้เคียง 

ระยะที่ ๔ มะเร็งลุกลามไปยังอวัยวะใกล้เคียง ได้แก่ ต่อมหมวกไต หรือแพร่กระจายไปอวัยวะอื่น เช่น ปอด ตับ กระดูก แนวทางการรักษามะเร็งไต ได้แก่

 ๑ การผ่าตัด ถือได้ว่าเป็นการรักษาหลักวิธีเดียวที่ทำให้หายขาดได้สำหรับมะเร็งไตระยะที่ ๑-๓ 

๒ การฉายรังสี เป็นการบรรเทาอาการ แต่ไม่สามารถทำให้หายขาดได้

 ๓ การใช้ยาเคมีบำบัด ใช้เพื่อยับยั้งการแพร่กระจายของมะเร็งไปที่อวัยวะอื่นแล้ว 

๔ การให้ยากระตุ้นภูมิคุ้มกัน กรณีที่มะเร็งแพร่กระจายไปที่อวัยวะอื่นแล้วเท่านั้น 

๕ การรักษาแบบเฉพาะเจาะจงมุ่งเป้าการรักษา กรณีที่มะเร็งมีการแพร่กระจายไปยังอวัยวะอื่น โดยใช้ยาซึ่งมี ๒ กลุ่ม 
กลุ่มที่ ๑ ออกฤทธิ์ยับยั้งการสร้างหลอดเลือดที่ไปเลี้ยงเซลล์มะเร็ง มีทั้งยากิน ยาฉีด 
กลุ่มที่ ๒ กลุ่มยาที่ออกฤทธิ์ไปยับยั้งกลไกภายในเซลล์ที่เกี่ยวข้องกับการเจริญเติบโตของมะเร็ง ผลการรักษามะเร็งไตจะขึ้นอยู่กับระยะของโรค เช่น ระยะที่ ๑ จะมีอัตราการอยู่รอดที่ ๕ ปีถึงร้อยละ ๙๕ แต่จะลดลงเหลือเพียงร้อยละ ๒๐ ในระยะที่ ๔ ซึ่งจะทำให้การรักษายากยิ่งขึ้น ปัจจัยเสี่ยงที่ทำให้เกิดมะเร็งไตมาจากการสูบบุหรี่เป็นสาเหตุหลัก โรคอ้วนก็เป็นหนึ่งปัจจัยที่เกิดมะเร็งไตได้ หรือคนที่ทำงานเกี่ยวกับสารเคมีบางอย่าง เช่น แร่ใยหิน แคดเมียม รวมถึงในครอบครัวที่มีผู้ป่วยเป็นมะเร็งไตหลายคนก็มีโอกาสเป็นได้เช่นกัน ถ้าหากพบว่ามีอาการผิดปกติ หรือมีสัญญาณบางอย่างที่บ่งบอกว่าอาจจะมีความผิดปกติที่ไต ควรรีบไปพบแพทย์ เพราะการรักษาระยะเริ่มต้นสามารถหายขาดได้
ศัลยศาสตร์ (ศัลยศาสตร์) - Surgery,อายุรศาสตร์ (อายุรศาสตร์) - Internal Medicine